Twee beseer in ligtevliegtuig-ongeluk | Maroela Media
ER24 se Oneplan- mediese helikopter (Foto: ER24)
Werner Vermaak, woordvoerder van ER24, het gesê paramedici is kort ná 09:00 na die toneel ontbied.
“Die twee mans is buite die vliegtuig aangetref. Een van die mans het ligte tot matige beserings opgedoen en is na ŉ hospitaal geneem vir verdere behandeling. Die tweede man het matige tot ernstige beserings opgedoen en is na ŉ nabygeleë stasie geneem waar ER24 se Oneplan- mediese helikopter hom na ŉ hospitaal geneem het,” het Vermaak gesê.
Albei mans is in ŉ stabiele toestand.
Tebogo Magoro, woordvoerder van Netcare 911, het gesê die voorval het in die Pilanesberg plaasgevind. “Volgens berigte van die toneel het die twee die park gepatrolleer toe die ongeluk plaasgevind het.”
Die omstandighede rondom die ongeluk is nog nie bekend nie. Plaaslike owerhede stel ondersoek in.
Baie bly albei leef.Sterke met jul herstel.Mag julle albei volkome herstel.